Daniel Kernalegenn

Daniel Kernalegenn a zo un troour hag un istorour brezhonek. Graet en deus war-dro ar skolioù brezhonek, ha bet eo e Kuzul-ren Diwan e-pad meur a vloaz. Bremañ e klask skoazellañ par ma c'hell an embann brezhonek.

Buhez
Ganet eo Daniel Kernalegenn d'an 19 a viz Eost 1952 e Landrevarzeg e Kerne, e-kichen Kemper, e kanton Brieg. N'en d'eus ket graet studioù hir er skolioù met tapet en deus ur vachelouriezh F3 (elektronik) e 1970.

Pa oa bihan, en doa klevet brezhoneg 'vit ar wech, gant e dud ha gant e vamm-gozh hag a oa o vevañ gantañ, ha ne veze nemet brezhoneg etrezo. Ouzhpenn-se, e oa eno un ostaliri a-ziwar ar maez ganto ha ne veze ken nemet brezhoneg etre an dud. Desket en deus lenn ha skrivañ brezhoneg drezañ e-unan.

Pa oa e-tro 13 vloaz en deus skrivet traoùigoù bihan. Plijout a rae dezhañ lakaat kanaouennoù eus ar c'hiz d'ar mare-se e brezhoneg, ar re a gane Antoine da skouer. Gortozet en deus e 40 vloaz evit stagañ da skrivañ da vat.

Oberennoù
Troidigezhioù
Ar vosenn skarlek, diwar « The scarlet plague » gant Jack London, emb. Al Lanv, 2002, 120 p.
Colomba, diwar danevell Prosper Mérimée, emb. Al Lanv, 2005, 251 p. 
Frederig, diwar un droidigezh c'hallek eus levr Hans Peter Richter, « Damals war es Friedrich », emb. Keit Vimp Bev, 2007, 206 p.
Devet ez vev, diwar ul levr gant Souad, emb. Al Lanv, 2013, 354p.

Oberennoù savet gantañ
 Les noms de lieux de Landrevarzec, Landrevarzeg, emb. Ti-kêr Landrevarzeg, 2006, 114 p.
 Kernalegenn : ur familh, 1426-2008, Kemper, emb. Al Lanv, 2009, 210 p.
 Kernalegenn : une famille, 1426-2008, Brest, emb. war e gont, 2009, 210 p.

Kenlabourioù
Geriaoueg matematik : roll ar gerioù implijet e Penaos 'mañ kont ?, Ti-Embann ar Skolioù, Sant-Brieg, 1998, 45 p.	
Penaos 'mañ kont ? Klas 5 : Matematik, Ti-Embann ar Skolioù, Sant-Brieg, 1995, 225 p.

Liammoù
,  Daou bennad-kaoz gant Daniel Kernalegenn diwar gKaouenn.net

Rummad:Ganedigezhioù 1952
Rummad:Skrivagnerien vrezhonek
Rummad:Skrivagnerien c'hallek
Rummad:Troourien vrezhonek